**УКВ Шампион на България / Проект 2019/**

***Основни положения:***

• БФРЛ присъжда званието „УКВ шампион на България“ ежегодно

• Званието се присъжда на станции, регистрирани по реда на ТИ (с

опознавателен знак с префикс LZ)

• Званието „УКВ шампион на България“ се присъжда в две категории:

Индивидуални и Колективни участници

• Зачитат се участията на кандидатите в УКВ състезанията, организирани от

БФРЛ – „Ден на радиото“, LZ DX VHF/UHF Contest, LZ УКВ полеви ден , както и организирани от IARU както следва:

* IARU 50/70 Mhz
* IARU VHF - 144 Mhz
* IARU UHF - 432 Mhz и нагоре.

• Използва се класирането между българските участници по обхвати на всяко

едно от горните състезания, включително и IARU

***Методика за класирането на участниците:***

1.Точки се начисляват за:

* Постигнато място в класирането
* Бонус точки

2. За постигнато място в класирането се начисляват точки на всеки един участник, на всеки един обхват, за всяко едно състезаниe.

***точки = <брой на българските участниците> – <мястото, на което е класиран> +1.***

Пример : LZ1XXXX е класиран на 1 място в категория с 30 класирани български станции на същия обхват, за което получава 30 -1+1 = 30 точки.

По същия начин се изчисляват точките за класиране на всеки един обхват от 50 Мхц до 10000 Мхц.

2.1 Точки за класиране за всеки един обхват се начисляват само ако броят на подалите отчети и класирани участници е следния:

А. Индивидуални участници:

-минимум 5 броя подадени отчети и класирани български участници за всеки един обхват 50Мхц , 70 Мхц , 144 Мхц и 432 Мхц/.

- минимум 3 броя подадени отчети и класирани български участници за всеки един обхват 1296 Мхц , 2300 Мхц , 3400 Мхц , 5600 Мхц и 10000 Мхц.

Б. Колективни участници: - минимум 3 броя подадени отчети и класирани български участници за всеки един обхват от 50 Мхц до 10000 Мхц.

Ако броя на подадените отчети и класирани български участници е по малък от посочения, за него обхват за съответното състезание не се начисляват точки за класиране за УКВ шампион.

3. Бонус точки:

Целта на бонус точките е да стимулира участниците, като тяхната сума не надвишава сумата на точките за класиране.

Бонус точка се начислява на всеки участник за всеки един обхват и за всяко едно състезание, за всяка зачетена далечна връзка както следва:

144 Мхц - за всяка зачетена връзка над 1000 км - по 1 бонус точка, но не по вече от общо 3 бонус точки на участник на обхват за всяко състезание.

432 Мхц- за всяка зачетена връзка над 800 км - по 1 бонус точка, но не по вече от общо 3 бонус точки на участник на обхват за всяко състезание.

1296 Мхц до 10000 Мхц - за всяка зачетена връзка над 500 км - по 1 бонус точка, но не по вече от общо 3 бонус точки на участник на обхват за всяко състезание.

Бонус точките се добавят към точките за класиране на всеки един участник във всяко едно състезание.

Пример:

* LZ1XXXX е направил 1 връзка на 144 Мхц над 1000 км, за което му се начислява 1 бонус точка.
* LZ0XXXX е направил 5 връзки на 144 Мхц над 1000 км, за което му се начисляват 3 бонус точки.

УКВ Шампион на България се определя, като сумата от точките за класиране и бонус точките за всеки един участник се сумират за всяко едно състезание от посочените, в което е участвал.

4. УКВ Шампион на България

Между българските участници се изготвя класиране в отделните категории /Индивидуални и Колективни/, като постигнатите точки за всеки участник за всеки обхват общо от всички състезания включени в методиката се умножават по коефициент и се сумират. За постигане на относително равноправие, коефициента е определен въз основа на тежестта на обхвата и на броя на участниците в отделните категории за предходните 5 години. За участие в класиране за УКВ Шампион, точките на всеки участник се умножават по следния коефициент:

50/70 Мхц - по 1,00

144 Мхц - по 1,00

432 Мхц - по 1,50

1296 Мхц по 1,80

2300 Мхц по 2,00

3400 Мхц по 3,00

5600 Мхц по 4,00

100000 Мхц по 5,00

5. Награди

5.1 Класираните на първо място в двете категории се награждават с плакети.

5.2 С дипломи се награждават индивидуалните участници за зачетена най далечна връзка - ODX на следните обхвати – 144 Мхц , 432 Мхц и 1296 Мхц.